**גיא ויהל** הוא צמד זמרים-יוצרים ישראלים המורכב מגיא מנטש ויהל דורון.

ביוגרפיה
--------

גיא מנטש גדל בוורד יריחו ויהל דורון בן לאב המשרת בחיל האוויר ועבר בין בסיסים שונים בארץ. הם נפגשו בגיל 12 כששהו יחד בפנימיית הדסים שבשרון. השניים ניגנו יחד, גיא בתופים, ויהל בגיטרה. השיר הראשון שניגנו יחד היה "אור הירח" של הזמר אביב גפן.

בשנת 2011, הוציאו אלבום ראשון באנגלית תחת הכינוי RevelDay וכך נקרא גם שם האלבום, אותו כתבו והפיקו בעצמם. האלבום כולל גם גרסת כיסוי שביצעו לשיר "Sex on Fire" של קינגס אוף ליאון.

הצמד זכה לחשיפה משמעותית כאשר לקח חלק בעונה הראשונה של תוכנית הכישרונות The Voice בהנחיית "המנטור" אביב גפן.

בשנת 2012 השתתפו בפרויקט "עוד מעט נהפוך לשיר" והלחינו את השיר **שעות של אמת** שנכתב על ידי סרן עמנואל בן ישי. השיר הולחן במקור למירי מסיקה, ובסופו של דבר גיא ויהל ביצעו את השיר בעצמם.

ב-2013 הוציאו אלבום שני, בעברית, בשם "גיא ויהל" ובהפקתו של עופר מאירי. מתוך האלבום יצאו 3 סינגלים: **רצים באוויר**, **להציל אותי** ו-**תראי אני אוהב**. כל השירים נכנסו למצעד הישראלי השנתי תשע"ג בגלגלצ. השיר "להציל אותי" הגיע למקום ה-40, השיר "תראי אני אוהב" הגיע למקום ה-22, והשיר "רצים באוויר" הגיע למקום ה-12. סינגל נוסף שיצא הוא **היא לא רוצה לחזור**. באותה השנה, זכו בפרס אקו"ם על שם ענבל פרלמוטר לתגלית השנה.

בשנת 2014 הוציאו הצמד את הסינגלים "מרוב אושר", ו"שמים בוערים", כשירים ראשונים מתוך אלבום שלישי וכתבו את הפתיח לסדרה שוברי גלים.

ב-15 בפברואר 2015 הוציאו את הסינגל "בא לי לדבר" שהגיע למקום הראשון במצעד השבועי של מדיה פורסט. בספטמבר של אותה השנה נבחרו גיא ויהל מתוך 20 אומנים שונים להיות מופע החימום ללהקת בון ג'ובי.

בנוסף, גיא ויהל כותבים ומשמשים מפיקים מוזיקליים לזמרים רבים כמו לירן דנינו, הראל סקעת, מירי מסיקה, רוני דלומי, עילי בוטנר וילדי החוץ ואחרים. בין היתר, גיא ויהל כותבים ומפיקים גם קטעים רבים לפרסומות ולסדרות טלוויזיה; בין היתר כתבו הלחינו והפיקו את שיר הפרסומת של בר רפאלי - under the water, פרסומת למפעל הפיס, ל-רנואר, כתבו את הפסקול לסדרה 'היהודים באים' בערוץ הראשון ועוד.

ביוני 2015 יצא אלבומם השלישי "שמים בוערים".

באוקטובר 2015 כתבו ושרו את שיר הפתיחה של הסדרה "מריו".

בפברואר 2017 יצא הסינגל "השמש תזרח", שזכה במקום ה-22 במצעד השנתי של גלגלצ של שנת תשע"ז.

באפריל 2018 יצא הסינגל "יהיה טוב" מתוך אלבומם הרביעי "השמש תזרח". במאי 2019 הוציאו את "המבריח הקטן" במסגרת פרויקט שם עולם 2019.

בשנת 2020, הפיקו את השיר "אור" של אודיה, שזכה להצלחה והגיע למקום השישי במצעד הרשמי של גלגלצ.

באוגוסט 2021, יצא לאור ספרו הראשון של יהל – "ביום שאמרת לי שאת אוהבת אותי".

בשנת 2022 לקח יהל חלק בכתיבת השיר "Head Up", ביחד עם אשתו נעמה כהן, אלה דורון ולירון לב, אחד משני השירים שנבחרו עבור ספיר סבן, שעלתה לגמר התוכנית, לקראת הליך הבחירה הישראלי לאירוויזיון 2022.

ב-11 ביולי 2023 הוציא יהל את הסינגל "לרקוד". ב-3 באוגוסט הוציא יהל את אלבום הבכורה שלו, "עננים בתוך הבטן".

ב-4 בינואר 2024, במהלך מלחמת חרבות ברזל, הוציא הצמד את השיר "מחכים לאור" לזכרו של לאור אברמוב, שנרצח בטבח בפסטיבל נובה. לאור היה בנו של דיג'יי דרוויש, אחד מהתקליטנים המובילים בסצנת הטראנס, ועשה את צעדיו הראשונים בסצנת מוזיקת הטראנס בעקבות אביו. ב-14 במרץ של אותה השנה הוציאו את הסינגל "בית נורמלי".

חיים אישיים
-----------

יהל דורון נשוי לנעמה כהן, ולהם שני ילדים. מ-2014 גיא מנטש נמצא בזוגיות עם הזמרת והשחקנית מארינה מקסימיליאן. בינואר 2022 הם התחתנו, לשניים שתי בנות.

דיסקוגרפיה
----------

גיא ויהל בהופעה ביבנה, אוקטובר 2023
### אלבומי אולפן

* Revelday‏ (2011)
* גיא ויהל (2013)
* שמים בוערים (2015)
* השמש תזרח (2018)

### אלבומי אוסף

* האוסף (2019)

### סינגלים

* "רצים באוויר"
* "להציל אותי"
* "תראי אני אוהב"
* "היא לא רוצה לחזור"
* "מרוב אושר"
* "שמיים בוערים"
* "בא לי לדבר"
* "תאמין"
* "סוס עץ"
* "השמש תזרח"
* "הכל יכול לקרות"
* "אל תעשי מזה עניין"
* "סעי לבד"
* "לב מתפוצץ"
* "לא לקחת כלום"
* "יהיה טוב"
* "אפילו שקצת מאוחר"
* "סיבה לברוח"
* "לראות"
* "להמשיך ללכת"
* "הלב יתעורר"
* "אין שום זמן"
* "היא יודעת שטוב לה"
* "כדור"
* "מישהו בעולם"
* "זה בא לי טוב"
* "עד אלייך"
* "אין גבול"
* "מחכים לאור"

פרסים ומועמדויות
----------------

| שנה | פרס | קטגוריה | תוצאה |
| --- | --- | --- | --- |
| 2019 | פרסי נבחרי השנה של פרוגי | הרכב השנה במוזיקה | **מועמדות** |
| 2020 | **מועמדות** |
| 2021 | **מועמדות** |
| 2022 | **מועמדות** |

קישורים חיצוניים
----------------

* גיא ויהל, סרטונים בערוץ היוטיוב
* יפעת הללי אברהם, ‏חתן נולד: יהל דורון ונעמה כהן מתחתנים, באתר ‏מאקו‏, 3 ביוני 2011
* ערן בר-און, גיא ויהל מ'דה ווייס': 'אין זמן לסקס סמים ורוקנרול', באתר ynet, 15 במרץ 2012
* יובל אראל, גיא ויהל מחממים את החורף בחולון, בבלוג של יובל אראל, 28 בדצמבר 2014
* ערן איצקוביץ', אלבום שלישי לגיא ויהל: ההבדל הוא בביצוע, באתר nrg‏, 10 ביוני 2015
* עמי פרידמן, ״יש לי בטן מלאה על תוכניות ריאליטי״, באתר ynet, 27 בפברואר 2017
* ליאת רון, ‏"היינו יוצאים לפרדסים ומדמיינים שאנחנו פיטר פן", באתר גלובס, 21 באוקטובר 2017
* אסף נבו, כפולים, באתר ישראל היום, 18 בינואר 2018
* שגיא בן נון‏, גיא ויהל: "קשה להיות מעמד ביניים. אנחנו עכשיו שם, כהורים צעירים", באתר וואלה!‏, 25 בינואר 2018
* רן בוקר, גיא ויהל: "נשפוט בריאליטי אם ישלמו לנו הרבה כסף", באתר ynet, 13 בדצמבר 2018 סרטונים

הערות שוליים
------------

1. ↑  פרסי אקו"ם, באתר אקו"ם
2. ↑  המצעד השבועי של מדיה פורסט, באתר מדיה פורסט, ‏12-18 באפריל 2015
3. ↑  וואלה! תרבות‏, המצעד הישראלי השנתי של גלגלצ ו-וואלה! NEWS: צפו בשידור החי, באתר וואלה!‏, 19 בספטמבר 2017
4. ↑  "האדמה פה שוב רועדת": צפו בקליפ החדש של גיא ויהל, באתר וואלה! NEWS, ‏22 באפריל 2018
5. ↑  המצעד השבועי 7.1.2021, באתר glz.co.il
6. ↑  על הסינגל של גיא ויהל, מחכים לאור, באתר יוסמיוזיק, 4 בינואר 2024  
 מחכים לאור (לזכרו של לאור אברמוב ז״ל), בביצוע גיא ויהל, וידאו קליפ של השיר באתר יוטיוב
7. ↑  גיא ויהל בית נורמלי, באתר יוסמיוזיק, ‏14 במרץ 2024

| The Voice ישראל |
| --- |
| מנחים | 

|  |  |
| --- | --- |
| כיום | מיכאל אלוני |
| בעבר | שלומית מלכה |

 |
| זוכים | קטלין רייטר • לינא מח'ול • אלקנה מרציאנו • ספיר סבן • עמית שאולי |
| מנטורים | 

|  |  |
| --- | --- |
| כיום | שלומי שבת • דורון מדלי • עברי לידר • נסרין קדרי • יובל דיין (בצמד עם שלומי) |
| בעבר | רמי קלינשטיין • יובל בנאי ושלומי ברכה • שרית חדד • מוש בן ארי • אביב גפן • מירי מסיקה • אברהם טל |

 |
| מתמודדים נוספים | רז שמואלי • צחי הלוי • ליאונל פרטיין • יובל דיין • גדי אלטמן • גיא ויהל • רועי אדרי • מיטל מיכאלי • סיון טלמור • מאור תיתון • אבבה דסה • אימרי זיו • עלא דקה • אופיר בן שטרית • יעל שושנה כהן • סיון בהנם • צליל קליפי • ניב דמירל • שיראל ביתן • אוהד ריין • דנה ליקוורניק • אורטל אופק • מורן מגל • גילי ארגוב • בניה ברבי • אלנתן שלום • הדר עטרי |
| ערכים קשורים | ג'ון דה מול (יוצר התוכנית) |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007415445605171

 |